**Σάμος**

**Η Μεθυστική ομορφιά του Βορείου Αιγαίου**

**Καλοκαίρι στο νησί της Ήρας και του Πυθαγόρα**

**Μοναδικό Εκδρομικό Πρόγραμμα με απ’ ευθείας πτήσεις της Aegean Airlines**

**1η ημέρα Πτήση για Σάμο – Καταρράκτες – Ποτάμι – Πυθαγόρειο**

Συγκέντρωση στο αεροδρόμιο και πρωινή πτήση για τη Σάμο. Άφιξη στο αεροδρόμιο «**Αρίσταρχος ο Σάμιος**» και ξεκινάμε να γνωρίσουμε το νησί του Πυθαγόρα. Το νησί της Σάμου με πλούσια ιστορία και παράδοση, παραμένει ένας ανεξερεύνητος προορισμός οπού εμείς θα ανακαλύψουμε. Μετά την άφιξη στο αεροδρόμιο θα μεταβούμε στο ξενοδοχείο μας για ένα γρήγορο φρεσκάρισμα από το ταξίδι. Η συνέχεια θα μας βρει να εξορμούμε στη δυτική πλευρά του νησιού, στους **Καταρράκτες**, όπου θα απολαύσουμε μια δροσερή πεζοπορία, παίρνοντας μια εικόνα από τις ομορφιές της άγριας Σαμιακής φύσης, και έπειτα θα περιηγηθούμε στη δεύτερη μεγαλύτερη πόλη του νησιού, το **Καρλόβασι**. Μια πόλη με πλούσιο παρελθόν, που καταγράφεται στην ίδια την όψη της με τα επιβλητικά αρχοντικά, στη Σχολή Θετικών Επιστημών του Πανεπιστημίου Αιγαίου, στις εκκλησίες κ.α.. Συνεχίζουμε να δροσιζόμαστε, βουτώντας στη χαρακτηριστική παραλία **Ποτάμι**, όπου θα έχουμε ελεύθερη ώρα να απολαύσουμε το μπάνιο μας. Έπειτα θα επιστρέψουμε στο ξενοδοχείο για ξεκούραση. Το απόγευμα θα έχουμε την ευκαιρία να γευτούμε νόστιμα εδέσματα σε εστιατόριο στο Πυθαγόρειο. Αργότερα θα έχουμε την ευκαιρία να χαλαρώσουμε βολτάροντας στο λιμάνι του Πυθαγορείου, μέχρι την επιστροφή μας στο ξενοδοχείο.

**2η ημέρα Ευπαλίνειο – Ι.Μ. Παναγίας Σπηλιανής – Μυκάλη – Ψιλή Άμμος – Ηραίον**

Μετά το πλούσιο πρόγευμα μας, η πρώτη μας επίσκεψη θα γίνει σε ένα από τα σημαντικότερα μνημεία του νησιού, το **Ευπαλίνειο Όρυγμα**, αναγνωρισμένο από την UNESCO ως μνημείο παγκόσμιας πολιτιστικής κληρονομιάς, όπως και η ευρύτερη περιοχή του Πυθαγορείου. Έχει χαρακτηριστεί ως ένα παγκόσμιο αρχιτεκτονικό θαύμα και αποτελεί τεκμήριο του υψηλού επιπέδου γνώσεων των αρχαίων Ελλήνων μηχανικών. Εντυπωσιακό αρχιτεκτόνημα της εποχής, που σήμερα διδάσκεται στις αρχιτεκτονικές σχολές της Αμερικής. Εκεί κοντά βρίσκεται η **Μονή της Παναγιάς Σπηλιανής** χτισμένη μέσα σε μία σπηλιά, σε αμφιθεατρική τοποθεσία, με την θαυματουργή εικόνα και το πετρωμένο καράβι των πειρατών. Σύμφωνα με αρχαίες πηγές, το σπήλαιο αποτελούσε τόπο λατρείας από την αρχαιότητα. Συνεχίζουμε με περιήγηση στο γραφικό **Πυθαγόρειο**, που πήρε την ονομασία του από τον ξακουστό μαθηματικό μας και κατέχει μια παγκόσμια πρωτοτυπία, καθώς εκεί βρίσκεται το πρώτο τεχνητό λιμάνι στον κόσμο!   
Στη συνέχεια θα κάνουμε μια μικρή περιήγηση στην περιοχή **Μυκάλη**, το κοντινότερο σημείο Ελλάδας – Τουρκίας, στο οποίο έγιναν 2 ηρωικές ναυμαχίες, ύψιστης σημασίας για την Ελλάδα. Εκεί θα χαζέψουμε τα εντυπωσιακά ροζ φλαμίνγκο που μας επισκέπτονται. Θα καταλήξουμε στην παραλία της **Ψιλής Άμμου**, όπου θα έχουμε ελεύθερο χρόνο για να κολυμπήσουμε σε μια από τις ομορφότερες παραλίες του νησιού, απέναντι από τα μικρασιατικά παράλια. Στη συνέχεια θα γυρίσουμε στο ξενοδοχείο για ξεκούραση. Το απόγευμα θα μεταβούμε στο **Ηραίον** για φαγητό σε εστιατόριο, δοκιμάζοντας φρέσκα τοπικά προϊόντα και στη συνέχεια θα έχουμε την ευκαιρία να απολαύσουμε το ποτό μας πάνω στο κύμα. Επιστροφή στο ξενοδοχείο και διανυκτέρευση.

**3η ημέρα Ναός της Ήρας – Αρχαιολογικό μουσείο – Τσαμαδού / Τσαμπού – Μουσείο Οίνου**

Μετά το πρόγευμα θα επισκεφτούμε χώρο του **ναού της Ήρας**, που συγκαταλέγεται στον κατάλογο μνημείων της Unesco. Το Ηραίο της Σάμου αποτέλεσε το μεγαλύτερο ιερό της αρχαίας Ελλάδας, σύμφωνα με τον Ηρόδοτο. Συνδεόταν πολιτικά και διοικητικά με την αρχαία πόλη της Σάμου, το σημερινό Πυθαγόρειο. Σύμφωνα με το μύθο στην όχθη του ποταμού Ίμβρασσου κάτω από μια λυγαριά γεννήθηκε η θεά και έτσι θεωρήθηκε ως το ιερό δέντρο της Ήρας. Εκεί λοιπόν σε αυτόν τον ενεργειακό χώρο, θα ξεναγηθούμε και θα θαυμάσουμε την πολυτραγουδισμένη Κολώνα ύψους 11μ , η μοναδική διασωθείσα από τις 105 του ιερού. Συνεχίζουμε με επίσκεψη στο **αρχαιολογικό μουσείο της Σάμου**. Το μουσείο φιλοξενεί τον μεγαλύτερο Κούρο που υπάρχει στην Ελλάδα ύψους 5,25μ.   
Η συνέχεια θα μας βρει στην πανέμορφη παραλία **Τσαμαδού/Τσαμπού** με ελεύθερο χρόνο για να απολαύσουμε το μπάνιο μας. Έπειτα θα μεταβούμε στο **Κοκκάρι** για να γευματίσουμε σε εστιατόριο και θα καταλήξουμε στο ξενοδοχείο για ξεκούραση. Το απόγευμα θα μας βρει στην πρωτεύουσα της Σάμου, όπου θα επισκεφτούμε το **μουσείο οίνου** της Ένωσης Οινοπαραγωγών Σάμου, για να μάθουμε την ιστορία του ξακουστού και πολυβραβευμένου σαμιώτικου κρασιού και να το γνωρίσουμε με όλες μας τις αισθήσεις. Έπειτα θα υπάρξει ελεύθερη ώρα στην πόλη και επιστροφή στο ξενοδοχείο.

**4η ημέρα Ελεύθερη Ημέρα - Προαιρετικές Εκδρομές**

* **Ημερήσια Κρουαζιέρα**

Αφού απολαύσουμε το πρωινό μας, θα εξερευνήσουμε τα συναρπαστικά νερά γύρω από τη Σάμο, τόσο πάνω όσο και κάτω από την επιφάνεια της θάλασσας! Θα επισκεφθούμε ιδιαίτερες φυσικές τοποθεσίες, που έχουν πρόσβαση μόνο με σκάφος, όπως το Ποσειδώνιο με το μοναδικό του τοπίο, την κρυμμένη χρυσαφένια αμμουδιά της Μεγάλης Λάκκας, τη γαλήνια παραλία Κυριακού και τη μαγευτική Σαμιοπούλα. Οι καπετάνιος μας, θα έχει ετοιμάσει ένα μοναδικό πρόγραμμα με παράκτια περιήγηση, βουτιές από το σκάφος, μπάρμπεκιου και άλλα πολλά που συνθέτουν την απόλυτη καλοκαιρινή εμπειρία! Μετά την επιστροφή μας, θα μεταβούμε στο ξενοδοχείο για ξεκούραση και το βράδυ θα επισκεφθούμε την πρωτεύουσα του νησιού για να απολαύσουμε το ποτό μας στα μπαράκια εκεί που σκάει το κύμα! Επιστροφή στο ξενοδοχείο και διανυκτέρευση.

*Κόστος 55€ ανά άτομο (με πλήρες γεύμα στη Σαμιοπούλα)*

* **Εκδρομή στην Τουρκία**

Θα ταξιδέψουμε στις ακτές της Μικράς Ασίας προς τη μαγευτική πόλη Κουσάντασι (Νέα Έφεσο), που φημίζεται για τα συναρπαστικά μαγαζιά και τα παζάρια της. Αναχώρηση από το λιμάνι του Πυθαγορείου και κρουαζιέρα προς την Ανατολή. Άφιξη στο Κουσάντασι μετά από 1 ¼ ώρα ταξίδι με πλοίο. Κατά την άφιξη, υπάρχει προαιρετική περιήγηση στον αρχαίο χώρο της Εφέσου, που φημίζεται για τον ναό της Αρτέμιδος - ένα από τα επτά θαύματα του κόσμου. Στη συνέχεια θα γευματίσουμε, πριν επιστρέψουμε στο Κουσάντασι, όπου θα έχουμε ακόμα χρόνο να απολαύσουμε τα τουρκικά παζάρια, να βρείτε γλυκά, ρούχα, κοσμήματα και ότι άλλο επιθυμούμε. Επιστροφή το απόγευμα στη Σάμο και έπειτα στο ξενοδοχείο για ξεκούραση. Το βράδυ θα είναι ελεύθερο!

*Κόστος 110€ ανά άτομο (εισιτήρια καραβιού – μεταφορά και ξενάγηση Έφεσο – φαγητό)*

*Παιδιά έως 6 ετών δωρεάν - Παιδιά 7-12 ετών 55€*

\*\*Οι πελάτες που δε θα ακολουθήσουν την προαιρετική εκδρομή, θα έχουν ελεύθερη μέρα με γεύμα στο ξενοδοχείο.

**5η ημέρα Πτήση Επιστροφής**

Πλούσιο πρόγευμα και αναχώρηση από το ξενοδοχείο μας. Μεταφορά στο αεροδρόμιο της Σάμου για την πτήση μας στη Θεσσαλονίκη. Άφιξη γεμάτοι όμορφες αναμνήσεις από τις φετινές καλοκαιρινές μας διακοπές στο μαγευτικό νησί του Πυθαγόρα.

|  |  |  |  |  |  |
| --- | --- | --- | --- | --- | --- |
| **Σάμος** | | | | | **5 ημέρες**  **Εκδρομικό πρόγραμμα** |
| **Αναχωρήσεις** | **Ξενοδοχεία** | **Διατροφή** | **Τιμή ανά άτομο** | **Τιμή Παιδιών έως 12 ετών** |
| * 16/07 * 23/07 * 30/07 * 06/08 * 13/08 * 20/08 | **Arion Hotel 4\***  Περιοχή Κοκκάρι | Ημιδιατροφή | 699€ | 1ο παιδί 220€  2ο παιδί 245€ | **Aegean Airlines**  **Θεσσαλονίκη - Σάμος**  ΟΑ082 09:40 – 11:10  **Σάμος – Θεσσαλονίκη**  ΟΑ083 11:45 – 13:05 |

*Σε περίπτωση που δεν επιθυμείτε εκδρομικό πρόγραμμα το κόστος της εκδρομής μειώνεται κατά 75€.*

Περιλαμβάνονται:

* Αεροπορικά εισιτήρια με τη **Aegean Airlines** για τα δρομολόγια Θεσσαλονίκη – Σάμος - Θεσσαλονίκη.
* Προσωπικό αντικείμενο, χειραποσκευή 8kg και παραδοτέα αποσκευή 23kg ανά επιβάτη.
* Τέσσερις (4) διανυκτερεύσεις στο **Arion 4\*** με πρωινό καθημερινά σε δωμάτιο με θέα θάλασσα (**sea view**).
* Τέσσερα (4) **γεύματα-δείπνα** σε επιλεγμένα **εστιατόρια** του νησιού (εκτός ποτών).
* Μεταφορά από το αεροδρόμιο στο ξενοδοχείο και το αντίστροφο κατά την επιστροφή.
* Μετακινήσεις με λεωφορείο βάση του αναφερόμενου προγράμματος.
* Ντόπιος συνοδός – περιηγητής του γραφείου σ’ όλες τις δραστηριότητες.
* Τοπικός ελληνόφωνος ξεναγός.
* Ασφάλεια αστικής ευθύνης & ιατροφαρμακευτικής περίθαλψης.
* ΦΠΑ

Δεν περιλαμβάνονται:

* Φόροι αεροδρομίου και επίναυλοι καυσίμου 45€ ανά άτομο.
* Τέλος Ανθεκτικότητας.
* Ημερήσια κρουαζιέρα ή ημερήσια εκδρομή στην Τουρκία.
* Φιλοδωρήματα, αχθοφορικά.
* Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται.
* Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο.

Το πρόγραμμα ενδέχεται να τροποποιηθεί αν κριθεί αναγκαίο χωρίς καμία παράλειψη.